
	Comisia pentru buget, finanţe şi bănci
	
	Bucureşti,        

Nr. 22/503/ 23.02.2011


Biroul Permanent
al

Camerei  Deputaţilor

Vă înaintăm, alăturat, raportul asupra propunerii legislative pentru modificarea şi completarea Legii nr.571/2003 privind Codul Fiscal,  trimis comisiei noastre pentru examinare pe fond, cu adresa Biroului Permanent nr.PL.x 514  din 9 noiembrie 2010.

	PREŞEDINTE,

Viorel ŞTEFAN


Parlamentul  României

Camera Deputaţilor

	Comisia pentru buget, finanţe şi bănci
	
	Bucureşti,    

Nr. 22/ 503/23.02.2011


RAPORT  
asupra  propunerii legislative pentru modificarea şi completarea 
Legii nr.571/2003  privind Codul Fiscal
Cu adresa nr.PL.x. 514 din 9 noiembrie 2010, Biroul Permanent, în temeiul art.95   din Regulamentul Camerei Deputaţilor, republicat, a sesizat pentru examinare şi avizare în fond Comisia pentru buget, finanţe şi bănci cu  propunerea legislativă pentru modificarea şi completarea Legii nr.571/2003  privind Codul Fiscal.
Prezenta propunere legislativă  are ca obiect de reglementare  completarea art.42 din Legea nr.571/2003 privind Codul fiscal, cu modificările şi completările ulterioare, cu patru noi litere, respective lit.i¹), i²), t¹), t²),  în scopul includerii în categoria veniturilor neimpozabile a burselor de creaţie şi a premiilor naţionale şi internaţionale acordate persoanelor din domeniile literaturii şi ale  creaţiei artistice,  precum şi a burselor de cercetare şi premiilor naţionale şi internaţionale acordate  cercetătoriilor ştiinţifici.

La întocmirea raportului s-au avut în vedere  avizele Consiliului legislativ, al Comisiei pentru cultură, arte, mijloace de informare în masă, al Comisiei pentru politică economică, reformă şi privatizare şi al Comisiei juridice, de disciplină şi imunităţi.
Propunerea legislativă a fost respinsă de Senat în şedinţa din 15 septembrie 2010.

Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .

În raport de obiectul şi conţinutul său, propunerea legislativă face parte din categoria legilor ordinare.
La lucrările comisiei au participat 39 deputaţi, din totalul de 39 membri ai comisiei.

La dezbaterea propunerii legislative au participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Ghizdeanu Ion – secretar de stat la Ministerul Finanţelor Publice şi doamna Toma Gheorghiţa – director în cadrul aceluiaşi minister.

Raportul comisiei a fost adoptat cu majoritate de voturi. 

In urma dezbaterii propunerii legislativă pentru modificarea pentru modificarea şi completarea Legii nr.571/2003  privind Codul fiscal  în şedinţa din data de 23.02.2011, comisia propune Plenului Camerei Deputaţilor respingerea propunerii legislative deoarece prin includerea în categoria veniturilor impozabile a burselor de creaţie şi a premiilor naţionale şi internaţionale din domeniul creaţiei artistice şi al cercetării ştiinţifice se creează o discriminare faţă de alte categorii de persoane care realizează aceeaşi categorie de venit . Pe de altă parte, angajamentele cu Fondul Monetar Internaţional şi Comisia Europeană prevăd consolidarea bazei veniturilor bugetare şi evitarea riscului depăşirii deficitului bugetar faţă de limitele stabilite.

	PREŞEDINTE,

 Viorel ŞTEFAN
	SECRETAR,

Iuliu NOSA


Şef serviciu,

Consilier parlamentar Roşu Gica

Întocmit,

Consilier parlamentar Ene Giorgiana

